CELEX: C2005/082/39
Language: et
Date: 2005-04-02 00:00:00
Title: Kohtuasi C-59/05: Eelotsusetaotlus, mille esitas Bundesgerichtshof 2. detsembri 2004. aasta määrusega kohtuasjas Siemens AG versus VIPA Gesellschaft für Visualisierung und Prozeßautomatisierung mbH

2.4.2005   
            
            
               ET
            
            
               Euroopa Liidu Teataja
            
            
               C 82/19
            
         Eelotsusetaotlus, mille esitas Bundesgerichtshof 2. detsembri 2004. aasta määrusega kohtuasjas Siemens AG versus VIPA Gesellschaft für Visualisierung und Prozeßautomatisierung mbH
   (Kohtuasi C-59/05)
   (2005/C 82/39)
   Kohtumenetluse keel: saksa
   Euroopa Ühenduste Kohus on saanud Bundesgerichtshof'i 2 detsembri 2004. aasta määrusega esitatud eelotsusetaotluse kohtuasjas Siemens AG v. VIPA Gesellschaft für Visualisierung und Prozeßautomatisierung mbH, mis saabus kohtukantseleisse 10. veebruaril 2005. Bundesgerichtshof küsib Euroopa Kohtult eelotsust nõukogu 10. septembri 1984. aasta direktiivi 84/450/EMÜ, (1) mis käsitleb eksitava reklaamiga seotud liikmesriikide õigus- ja haldusnormide ühtlustamist artikli 3a lõike 1 punkti g tõlgendamisel Euroopa Parlamendi ja nõukogu 6. oktoobri 1997. aasta direktiivi 97/55/EÜ (2) sõnastuses, järgmistes küsimustes:
   
               1.
            
            
               Kas direktiivi 84/450/EMÜ artikli 3a lõike 1 punkti g mõttes on konkurendi “teiste eraldusmärkide” mainet ebaõiglaselt ära kasutatud juhul, kui reklaami avalikustaja võtab erialaringkondades tuntud konkurendi eraldusmärgi (käesoleval juhul tellimisnumbrite süsteem) sisuliselt identselt üle ja reklaamis viitab identsele ülevõtmisele?
            
         
               2.
            
            
               Kas maine ebaõiglase ärakasutamise tõendamisel on direktiivi 84/450/EMÜ artikli 3a lõike 1 punkti g mõttes eraldusmärgi identse ülevõtmise eelis reklaami avalikustaja ja tarbija jaoks määrava tähendusega?
            
         
      (1)  EÜT L 250, lk 17
   
      (2)  EÜT L 290, lk 18